**PÁLYÁZATI KIÍRÁS AZ ELTE HALLGATÓI KÜLÜGYI BIZOTTSÁGÁNAK ÁLTALÁNOS OPERATÍV BIZOTTSÁGI TAG TISZTSÉGRE**

Az ELTE Hallgatói Külügyi Bizottsága (EHKB) pályázatot ír ki az Általános Operatív Bizottsági Tag pozícióra.

Az Általános Operatív Bizottsági Tag feladatköre a következőkből áll (EHKB ügyrend 6.§ (3) bekezdés):

a) Részt vesz az ELTE EHKB ülésein.

b) Segíti az ELTE EHÖK Külügyi alelnökének munkáját.

c) Felkutatja és hirdeti a külföldi lehetőségekkel kapcsolatos pályázatokat.

d) Szerkeszti az EHKB álltál működtetett külügyes weboldalt.

e) Képviseli a egyetemen tanuló határon túli magyarok érdekeit.

f) Tartja a kapcsolatot a határon túli egyetemi szervezetekkel egyetemi hallgatói önkormányzatokkal.

g) Tartja a kapcsolatot az ELTE EHÖK kommunikációs alelnökével.

h) Beszámol munkájáról az ELTE EHÖK külügyi alelnöknek illetve az EHKB-nak.

Pályázati követelmények

* aktív hallgatói jogviszony az ELTE-n
* 1 - 1,5 oldalas motivációs levél magyar nyelven
* (fényképes) önéletrajz

Előnyt jelent:

* jó kommunikációs készség
* precizitás
* több idegennyelv ismerete
* külügyes tapasztalat

Az érvényes pályázatot benyújtók az EHKB ülésének keretében egy elbeszélgetésen vesznek részt, mely elbeszélgetést követően az EHKB megválasztja az ELTE Hallgatói Önkormányzat Külügyi Bizottságának általános operatív bizottsági tagját/tagjait.

Az ülés pontos helyéről és időpontjáról a jelentkezők email formájában kerülnek tájékoztatásra.

A pályázók a fényképes önéletrajzukat és motivációs levelüket 2018. február 16. 23:59-ig küldjék meg a kulugy@ehok.elte.hu e-mail címre “Általános Operatív Bizottsági Tag” tárggyal.

A szóbeli elbeszélgetés időpontja: 2018. február 23.

Sok sikert kívánunk a pályázáshoz!

Budapest, 2018. február 1.

Dunka Sarolta Noémi

Külügyi alelnök

ELTE Hallgatói Önkormányzat